Ikan Emas (filem)

Filem Ikan Emas merupakan sebuah filem Melayu yang diterbitkan di Malaysia pada tahun 1965. Filem Ikan Emas diterbitkan dalam bentuk filem hitam putih tanpa warna.

Filem Ikan Emas diarah oleh pengarah M. Amin pada 1965.

Ringkasan
Filem ini mengisahkan mengenai seorang gadis yang bernama Kintan. Ibunya telah meninggal, dan bapanya telah berkahwin dengan seorang wanita lain yang telah mempunyai seorang anak perempuan. Kintan sering didera oleh ibu dan kakak tirinya, Mak Kiambang dan Kiambang apabila bapanya tiada. Suatu hari, ketika Kintan mengikut bapanya menjala, bapanya telah terjatuh ke dalam kolam. Bapanya telah lemas dan menjelma menjadi seekor ikan emas. Kintan membawa ikan emas itu pulang dan memeliharanya. 

Malangnya Mak Kiambang dan Kiambang telah menangkap dan membunuh ikan emas tersebut. Kintan merasa begitu sedih lalu menanam ikan emas itu di satu tempat. Sekali lagi, kejadian aneh berlaku apabila tempat ikan emas itu ditanam telah ditumbuhi dengan sebatang pohon emas yang rendang. Suatu hari, ketika Kintan sedang menyanyi di bawah pohon emas itu, nyanyiannya telah didengar oleh Sultan yang kemudiannya terpikat pada kejelitaan Kintan.

Pelakon
 Ghazali Sumantri sebagai Sultan Raja Purnama Bakti
 Latifah Omar sebagai Kintan
 Siput Sarawak sebagai Ibu Kiambang
 Ahmad Sabri sebagai Perdana Menteri/Memanda Menteri
 Mahmood Jatirata sebagai Ayah Kiantan & Kiambang
 Mahmud Hitam sebagai Ahli Nujum
 Aini Jasmin sebagai Dayang Istana

Lagu

Rujukan

Pautan luar
 

Ikan Emas
Ikan Emas